[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.6.2005

COM(2005) 253 végleges

2005/0111 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a pénzügyi eszközök piacairól szóló 2004/39/EK irányelv bizonyos határidejeinek tekintetében történő módosításáról

(előterjesztő: a Bizottság)

INDOKLÁS

A JAVASLAT HÁTTERE |

110 | A javaslat alapja és célkitűzései Ez a javaslat a pénzügyi eszközök piacairól () szóló 2004/39/EK irányelvben a tagállamok számára meghatározott átültetési határidő, valamint a szabályozott vállalkozások számára meghatározott megfelelési határidő meghosszabbításával foglalkozik. Ez annak tulajdonítható, hogy az ágazat és a tagállamok részéről komoly nehézségekről számoltak be azzal kapcsolatban, hogy a szabályozott szervezetek képesek-e megfelelni az irányelv jelenlegi átültetési határidejének (2006. április 30) 1. Végrehajtási intézkedések elfogadásával a gyakorlatban lerövidül az átültetési időszak A Tanács és az Európai Parlament által jóváhagyott átültetési határidő az irányelv hatályba lépése utáni szokásos 24 hónap volt. Az átültetési időszak jelentős részét azonban az irányelv 17 rendelkezésével kapcsolatos végrehajtási intézkedésekhez szükséges előkészület foglalja le, hiszen az irányelv nem válhat hatályossá ezen intézkedések nélkül. A jelenlegi tervezés értelmében a Bizottság arra számít, hogy 2006 elejére elfogadásra kerül a teljes végrehajtási intézkedési csomag. Ezen intézkedések elfogadása nem gyorsítható fel egyfelől ezek komplexitása, a kiterjedt konzultáció és a konszenzusteremtés szükségessége miatt, másfelől azért, mert a folyamatot az 1999/468/EK határozatban meghatározott komitológiai eljárással összhangban kell végrehajtani. Az irányelv azon rendelkezéseinek átültetése, amelyek a végrehajtási intézkedésekhez kapcsolódnak, nem folytatódhat addig, amíg a kapcsolódó végrehajtási intézkedéseket nem véglegesítették. Tulajdonképpen ez a késedelem a maga részéről érinti az irányelv más, olyan rendelkezéseinek időben történő átültetését, amelyek azokhoz a rendelkezésekhez kapcsolódnak, amelyek végrehajtási intézkedéseket követelnek meg. Ennek eredményeképpen a tagállamok számára nem áll majd kellő idő rendelkezésre az irányelv teljes átültetésének megvalósítására a végrehajtási intézkedések várható elfogadása (2006 eleje) és a jelenlegi átültetési határidő (2006 áprilisa) között. Ezért annak érdekében, hogy biztosítsák a az átültetési határidőt követő hatályos és egységes végrehajtását az összes tagállamban, indokolt a határidő elhalasztása. 2. Gyakorlati következmények a vállalkozásokra nézve Az ágazati szereplők széles köre tájékoztatta a Bizottság szolgálatait arról, hogy a jelenlegi végrehajtási ütemterv betarthatatlan határidőket ró a hatálya alá tartozó szervezetekre. Azt állítják továbbá, hogy a -nek való megfelelés technológiai infrastruktúrájuk, információtechnológiai szoftvereik, nyilvántartásuk és jelentéstéli rendszereik tekintetében jelentős, időigényes módosításokat követelhet meg. Ezenkívül a vállalkozásoknak valószínűleg ki kell igazítaniuk az ügyfélkapcsolatra, eszköz-elkülönítésre és összeférhetetlenségre vonatkozó belső politikáikat és irányelveiket is. Ráadásul a piaci szereplők azt hangoztatják, hogy nem tudnak végleges döntéseket hozni azzal kapcsolatban, hogy milyen operatív lépésekre lesz szükség addig, amíg a végrehajtási intézkedések végleges elfogadása meg nem történik. A 2004/39/EK irányelv csak általános alapelveket határoz meg ezekkel a követelményekkel kapcsolatban, a pontos technikai részletekről a végrehajtási jogszabályok rendelkeznek, amelyek azonban az év vége előtt nem állnak rendelkezésre. |

120 | Általános összefüggések A 2004/39/EK irányelv technikai módosítása. |

139 | A javaslat tárgykörében meglévő rendelkezések A 2004/39/EK irányelv |

141 | Összhang az Unió egyéb szakpolitikáival és célkitűzéseivel A 2004/39/EK irányelv |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | Bár eddig semmilyen különleges konzultációt nem indítottak e javaslattal kapcsolatban, ez indokolt lenne a következők miatt: - Az ágazat részéről számos megjegyzés érkezett a Bizottsághoz, ezek valóban arról tanúskodnak, hogy ezen irányelv alkalmazási határidejének meghosszabbítása lényeges annak érdekében, hogy a piaci szereplőknek elegendő idejük jusson arra, hogy úgy igazítsák ki a rendszereket és eljárásaikat, hogy azok a -nek megfeleljenek; - Az európai értékpapír-bizottság keretein belül a tagállamokkal folytatott megbeszélések azt jelezték, hogy a tagállamok – áttekintve piacaikat és felmérve átültetési igényeiket – szinte egyhangúan mind az átültetés, mind pedig az alkalmazás határidejének javasolt meghosszabbítását részesítik előnyben; Egy, az értékpapír piacok területét érintő jogalkotási eljárássokkal kapcsolatos általános konzultációra kapott válaszok azt jelezték, hogy általában ezen a területen széles körű támogatás övezi az átültetési határidők meghosszabbítását, a válaszadók közül néhányan úgy utaltak a -re, mint azon irányelv speciális példájára, amelynek komplexitása indokolja a meghosszabbított átültetési határidőt. - A határidők meghosszabbítása megerősítést nyert a november 17-i, a Lámfalussy-folyamatot ellenőrző intézményközi monitoring csoport 3. jelentésében is. |

A szakvélemények összegyűjtése és felhasználása |

229 | Nem volt szükség külső szakvéleményre. |

230 | Hatásvizsgálat Lásd a 2004/39/EK irányelvet |

A JAVASLAT JOGI ELEMEI |

305 | A javasolt intézkedés összefoglalása E javaslat célja az, hogy orvosolja azokat a nehézségeket, amelyekkel a tagállamok és az ágazat szembetalálja magát ezen irányelv átültetésekor és alkalmazásakor. E célból a következőket javasolják: - annak a határidőnek a 6 hónapos, azaz 2006 októberéig történő meghosszabbítását, amellyel bezárólag a tagállamoknak nemzeti jogukba át kell ültetniük a -et; - a nemzeti jogba történő átültetést követően további (2007. áprilisáig terjedő) 6 hónapos időszak biztosítását a hatályos alkalmazására azért, hogy elegendő időt biztosítsanak a vállalkozásoknak arra, hogy rendszereiket és belső eljárásaikat kiigazíthassák oly módon, hogy azok megfeleljenek ezen irányelv követelményeinek. A különböző részeinek szoros egymásra hatásából adódóan, ezek a javaslatok az irányelv egészére alkalmazandók (és nem csupán azokra a rendelkezésekre, amelyek végrehajtási intézkedésekkel egészülnek ki). 1. Technikai módosítások A 2004/39/EK irányelvvel kapcsolatos összes módosítást egyetlen cikkbe foglalták bele (1. cikk). Ezek a következők: 1) a tagállamok számára meghatározott átültetési határidő helyettesítése az új határidővel, amely 2006.10.30. 2) egy további, 6 hónapos, 2007.04.30-ig terjedő határidő a tagállamok számára, a -et végrehajtó új hazai jogszabályok alkalmazásának elhalasztása érdekében. 3) A fentiekből következően további módosításokra van szükség az alábbiak tekintetében: a) A -del helyettesítendő 93/22/EK irányelv (befektetési szolgáltatásokról szóló irányelv) hatályon kívül helyezésének időpontját, 6 hónappal el kell halasztani annak érdekében, hogy az egybeessen a meghosszabbított átültetési határidejével, elkerülve ezáltal a joghézag létrejöttét. Ugyanakkor azt javasolják, hogy a tagállamoktól követeljék meg, hogy a joghézag elkerülése végett az említett irányelv hatályon kívül helyezését követően 6 hónapon keresztül tartsák fenn a 93/22/EK irányelvet végrehajtó jelenlegi nemzeti szabályozói rendszerüket; b) A 71. cikk átmeneti rendelkezései hatályba lépési időpontja. E rendelkezéseknek ugyanakkor kell hatályba lépniük, amikor a teljes mértékben alkalmazásra kerül a tagállamokban; c) Azon időpontok, amikorra a Bizottság köteles jelentéseket készíteni a -et érintő kérdésekkel, illetve annak működésével kapcsolatban. A jelentések ütemtervét úgy állapították meg, hogy az lehetővé tegye a Bizottság számára a gyakorlati alkalmazásának nyomon követését – következésképpen a fenti dátumokat is el kell halasztani 12 hónappal. Ezek a módosítások csupán technikai jellegűek, és azért van rájuk szükség, hogy megőrizzék az irányelv hatályba lépésének és felülvizsgálatának egyes szakaszaival kapcsolatos ütemtervet. 2. Átültetés – hatálybalépés A nagyobb koherencia érdekében e javaslat átültetési határidejét hozzáigazították a 2004/39/EK irányelv (2. cikk) számára javasolt meghosszabbított átültetési határidőhöz (azaz 2006. október 30-ához). A nemzeti jogszabályok – amelyek a 93/22/EK irányelv által létrehozott előző rendszert hajtják végre – mindaddig hatályban maradhatnak, amíg a -et teljes körűen nem alkalmazzák a nemzeti jogban (azaz 2007. április 30-áig). A javaslat – tanácsi és európai parlamenti elfogadása után – a kihirdetését követő napon lép hatályba. Ez a javaslat egy olyan irányelvre vonatkozik, amely egy, az engedélyezési feltételek harmonizációjáról rendelkező alap-irányelvet módosít annak érdekében, hogy ténylegesen biztosítsa a letelepedés szabadságát és a szolgáltatásnyújtás szabadságát („összehangolási irányelv”). A javaslat csupán néhány olyan technikai kiigazítást foglal magában, amelyek szigorúan kapcsolódnak az alap-irányelvbe foglalt különböző határidőkhöz, további lényeges módosításról nem rendelkezik a javaslat. |

310 | Jogalap Az EK-Szerződés 47. cikkének (2) bekezdése |

320 | A szubszidiaritás elve A szubszidiaritás elve annyiban érvényesül, amennyiben a Közösség nem rendelkezik kizárólagos hatáskörrel a javaslatot illetően. |

A javaslat célkitűzéseit a tagállamok nem tudják kielégítő mértékben megvalósítani a következő ok(ok) miatt: |

321 | lásd a 2004/39/EK irányelvet |

A javaslat célkitűzéseit közösségi fellépés segítségével hatékonyabban lehet majd megvalósítani a következő ok(ok) miatt: |

324 | lásd a 2004/39/EK irányelvet |

A javaslat ezért megfelel a szubszidiaritás elvének. |

Az arányosság elve A javaslat megfelel az arányosság elvének a következő ok(ok) miatt: |

331 | A javasolt meghosszabbítások kiegyensúlyozottak és arányosak. Biztosítják a tagállamok és a szabályozott szervezetek számára azt a többletidőt, amelyre ahhoz van szükségük, hogy kellő módon megfeleljenek az irányelv követelményeinek, azonban nem lépnek túl a szükséges mértéken. |

A jogi eszközök megválasztása |

341 | Javasolt jogi eszközök: irányelv. |

342 | Más eszközök nem megfelelőek a következő ok(ok) miatt. A 2004/39/EK irányelvre vonatkozó technikai kiigazításokat is magában foglaló módosító irányelv. Egy irányelvet csak egy másik irányelv módosíthat. |

KÖLTSÉGVETÉSI VONZATOK |

409 | A javaslat nem tartalmaz közösségi költségvetési vonzatot. |

PÓTLÓLAGOS INFORMÁCIÓK |

550 | A tagállamok kötelesek tájékoztatni a Bizottságot az irányelvet átültető nemzeti rendelkezések szövegéről. Megfelelési táblázat elkészítésének kötelezettségét ez az irányelv nem foglalja magába, mivel ezt a kötelezettséget az alap-irányelvbe sem foglalták bele. . |

1. 2005/0111 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

(…)a pénzügyi eszközök piacairól szóló 2004/39/EK irányelv bizonyos határidejeinek tekintetében történő módosításáról

(EGT vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 47. cikke (2) bekezdésére,

tekintettel a Bizottság javaslatára[1],

a Szerződés 251. cikkében megállapított eljárásnak megfelelően,

mivel:

(1) A pénzügyi eszközök piacairól, a 85/611/EGK, és a 93/6/EGK tanácsi irányelv, valamint a 2000/12/EK európai parlamenti és tanácsi irányelv módosításáról, és a 93/22/EGK tanácsi irányelv hatályon kívül helyezéséről szóló, 2004. április 21-i 2004/93/EK európai parlamenti és tanácsi irányelv[2] átfogó szabályozói rendszert vezet be annak érdekében, hogy biztosítsa a befektetői ügyletek végrehajtásának magas színvonalát.

(2) A 2004/39/EK irányelv rendelkezik arról, hogy a tagállamok elfogadják azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek legkésőbb 2006. április 30-áig megfeleljenek. A tagállamokban történő egységes alkalmazás biztosítása érdekében, az említett irányelv jelentős számú komplex rendelkezésének a Bizottság által elfogadandó végrehajtási intézkedésekkel történő kiegészítésére van szükség a tagállamok általi átültetés időszakában. Mivel a tagállamok nem tudják teljes mértékben előkészíteni és véglegesíteni hazai jogszabályaikat addig, amíg a végrehajtási intézkedések tartalma nem világos, nehézségekbe ütközhetnek a jelenlegi átültetési határidő betartásakor.

(3) Azért, hogy a 2004/39/EK irányelvnek és a hazai végrehajtási jogszabályoknak megfeleljenek, a befektetési vállalkozásoknak és egyéb szabályozott szervezeteknek valószínűleg új információtechnológiai rendszereket, új szervezeti struktúrákat, valamint jelentéstételi és nyilvántartási eljárásokat kell bevezetniük, vagy pedig jelentős módosításokat kell végrehajtaniuk meglévő rendszereikben és gyakorlatukban. Ezt csak akkor lehet megvalósítani, ha mind a Bizottság által elfogadandó végrehajtási intézkedések, mind pedig az irányelvet átültető hazai jogszabályok tartalmát meghatározták.

(4) Ahhoz, hogy az irányelvnek teljes érvényt szerezzenek, szükséges, hogy a 2004/39/EK irányelv és ennek végrehajtási intézkedései egyidejűleg kerüljenek átültetésre a nemzeti jogba vagy közvetlen alkalmazásra a tagállamokban.

(5) Ezért indokolt a tagállamok számára a 2004/39/EK irányelv nemzeti jogba való átültetési határidejének meghosszabbítása. Ugyanígy el kell halasztani az új követelményeknek való megfelelés határidejét a befektetési vállalkozások és bankok tekintetében arra az időszakra, amikor a tagállamok befejezik a nemzeti jogba való átültetést.

(6) A 2004/39/EK irányelv különböző rendelkezéseinek interakciójából adódóan indokolt, hogy az említett határidők bármely meghosszabbítását az említett irányelv összes rendelkezésére alkalmazzák. Az átültetési és alkalmazási határidők bármely meghosszabbításának arányosnak kell lennie a tagállamok és a szabályozott szervezetek igényeivel (azaz nem haladhatják meg azokat). A belső értékpapír-piac működését akadályozó megosztottság elkerülése érdekében, a tagállamoknak a 2004/39/EK irányelv rendelkezéseit ugyanattól az időponttól kell alkalmazniuk.

(7) További, ebből következő módosításra van szükség a 93/22/EGK irányelv hatályon kívül helyezési dátumának, illetve a 2004/39/EK irányelv átmeneti rendelkezéseinek hatályon kívül helyezési dátumának elhalasztása tekintetében, valamint a Bizottság jelentéstételi kötelezettségi ütemtervének meghosszabbításával kapcsolatban.

(8) A 2004/39/EK irányelvet ennek megfelelően módosítani kell,

ELFOGADTA EZT AZ IRÁNYELVET:

1. cikk

A 2004/39/EK irányelv a következőképpen módosul:

(1) Az 65. cikk a következőképpen módosul:

a) az (1)-(4) bekezdés helyébe a következő szöveg lép:

„(1) Legkésőbb 2007. április 30 -áig a Bizottság nyilvános konzultációk és az illetékes hatóságokkal folytatott megbeszélések alapján jelentést tesz az Európai Parlamentnek és a Tanácsnak az irányelv kereskedés előtti és utáni átláthatósági kötelezettségekre vonatkozó rendelkezései hatályának a nem részvény pénzügyi eszközök kategóriáira történő esetleges kiterjesztéséről

(2) Legkésőbb 2008. április 30 -áig a Bizottság jelentést terjeszt az Európai Parlament és a Tanács elé a 27. cikk alkalmazásáról.

(3) Legkésőbb 2007. október 30 -áig a Bizottság nyilvános konzultációk és az illetékes hatóságokkal folytatott megbeszélések alapján jelentést tesz az Európai Parlamentnek és a Tanácsnak az alábbiakról:

a) a 2. cikk (1) bekezdésének k) pontjában meghatározott mentesség további helyénvalóságáról azon vállalkozások esetében, amelyek főtevékenysége az árualapú származtatott ügyletekkel történő sajátszámlás kereskedés;

b) az ilyen vállalkozások ezen irányelv értelmében befektetési vállalkozásként történő engedélyezéséhez, illetve felügyeletéhez szükséges arányos követelmények tartalmáról és formájáról;

c) a meghatalmazottak kinevezésére vonatkozó szabályok megfelelőségéről a befektetési szolgáltatások és/vagy tevékenységek teljesítése során, különös tekintettel felügyeletükre;

d) a 2. cikk (1) bekezdésének i) pontjában meghatározott mentesség további helyénvalóságáról.

(4) Legkésőbb 2007. október 30 -áig a Bizottság jelentést terjeszt az Európai Parlament és a Tanács elé azon akadályok megszüntetéséről, amelyek akadályozhatják a kereskedési hely(szín)ek által közzéteendő információ európai szintű konszolidálását.”

b) A (6) bekezdés helyébe a következő szöveg lép:

„(6) Legkésőbb 2006. április 30 -áig a Bizottság az illetékes hatóságokkal folytatott megbeszélések alapján jelentést tesz az Európai Parlamentnek és a Tanácsnak a közösségi jog alapján a közvetítők tekintetében a szakmai felelősségbiztosításra megállapított követelmények további helyénvalóságáról.”

(2) A 69. cikk helyébe a következő szöveg lép:

„69. cikk A 93/22/EGK irányelv hatályon kívül helyezése

1. A 93/22/EGK irányelvet 2006. október 30 -ai hatállyal hatályon kívül helyezik.A 93/22/EGK irányelvre történő hivatkozásokat ezen irányelvre történő hivatkozásként kell értelmezni. A 93/22/EGK irányelvben meghatározott fogalmakra vagy az irányelv cikkeire történő hivatkozásokat ezen irányelvben meghatározott megfelelő fogalomra, illetve cikkre történő hivatkozásként kell értelmezni.

2. A tagállamok rendelkeznek arról, hogy azon törvényi, rendeleti és közigazgatási rendelkezések, amelyeket azért fogadtak el, hogy a 93/22/EGK irányelvnek megfeleljenek, hatályban maradnak mindaddig, amíg a 70. cikk értelmében elfogadott intézkedéseket alkalmazzák, de mindenesettre legfeljebb 2007. április 30-ig.”

(3) A 70. cikk (1) bekezdése helyébe a következő szöveg lép:

„A tagállamok hatályba léptetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek legkésőbb 2006. október 30 -áig megfeleljenek. Erről haladéktalanul tájékoztatják a Bizottságot. Ezeket a rendelkezéseket 2007. május 1-jétől kell alkalmazni.”

(4) A 71. cikk (1)-(4) bekezdése helyébe a következő szöveg lép:

„(1) Azon befektetési vállalkozásokat, amelyek a székhelyük szerinti tagállamban befektetési szolgáltatások nyújtására 2007. április 30 -a előtt kaptak engedélyt, úgy kell tekinteni, hogy az engedélyt ezen irányelv céljaira kapták meg, amennyiben az ilyen tagállam törvényei előírják, hogy az ilyen tevékenységek megkezdéséhez a 9–14. cikkben előírt feltételekhez hasonló feltételeknek kell megfelelniük.

(2) Azt a szabályozott piacot vagy piacműködtetőt, amelyet a székhelye szerinti tagállamban 2007. április 30 -a előtt engedélyeztek, úgy kell tekinteni, hogy engedélyét ezen irányelv céljaira kapta meg, amennyiben az ilyen tagállam törvényei előírják, hogy a szabályozott piacnak vagy piacműködtetőnek (az esettől függően) a III. címben előírt feltételekhez hasonló feltételeknek kell megfelelnie.

(3) A 2007. április 30 -a előtt a nyilvános jegyzékbe felvett meghatalmazottakat úgy kell tekinteni, mint akiket ezen irányelv céljaira vettek nyilvántartásba, amennyiben az ilyen tagállamok törvényei rendelkeznek arról, hogy a meghatalmazottaknak a 23. cikkben előírtakhoz hasonló feltételeknek kell megfelelniük.

(4) A 2007. április 30 -a előtt a 93/22/EGK irányelv 17., 18. vagy 30. cikke alkalmazásában közölt információkat úgy kell tekinteni, mint amiket ezen irányelv 31. és 32. cikke alkalmazásában közöltek.”

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek legkésőbb 2006. október 30-ától kezdődő hatállyal megfeleljenek. Haladéktalanul közlik a Bizottsággal az említett rendelkezések szövegét.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Közösségek Hivatalos Lapjában való kihirdetését követő napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, -án.

az Európai Parlament részéről a Tanács részéről

az elnök az elnök

MELLÉKLET

PÉNZÜGYI KIMUTATÁS | […] |

DÁTUM: […] |

1. | KÖLTSÉGVETÉSI FEJEZET: - Nincs – NINCS PÉNZÜGYI VONZATA | ELŐIRÁNYZATOK:Nincs |

2. | CÍM: JAVASLAT A PÉNZÜGYI ESZKÖZÖK PIACAIRÓL SZÓLÓ 2004/39/EK IRÁNYELVET MÓDOSÍTÓ IRÁNYELVRE |

3. | JOGALAP: 47. cikk (2) bekezdés |

4. | CÉLOK: A 2004/39/EK irányelv átültetési határidejének meghosszabbítása és az alkalmazási határidő elhalasztása; ebből következően az irányelvbe foglalt további határidők kiigazítása |

5. | PÉNZÜGYI KIHATÁSOK – nem alkalmazható | 12 HÓNAPOS IDŐSZAK (millió euro) | FOLYÓ PÉNZÜGYI ÉV [n] (millió euro) | KÖVETKEZŐ PÉNZÜGYI ÉV [n+1] (millió euro) |

5.0 | KIADÁSOK – nem alkalmazható - AZ EK KÖLTSÉGVETÉSÉT TERHELŐ VISSZATÉRÍTÉSEK/TÁMOGATÁSOK) - A NEMZETI HATÓSÁGOKAT TERHELŐ - EGYÉB |

5.1 | BEVÉTELEK – nem alkalmazható - AZ EK SAJÁT FORRÁSAI(LEFÖLÖZÉSEK/VÁMOK) - NEMZETI |

[n+2] | [n+3] | [n+4] | [n+5] |

5.0.1 | TERVEZETT KIADÁSOK |

5.1.1 | TERVEZETT BEVÉTELEK |

5.2 | KISZÁMÍTÁS MÓDJA: |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? nem alkalmazható | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTT TÖRTÉNŐ ÁTCSOPORTOSÍTÁSSAL? | IGEN NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN NEM |

6.3 | SZÜKSÉG LESZ-E ELŐIRÁNYZATOK BEIKTATÁSÁRA A JÖVŐBENI KÖLTSÉGVETÉSEKBE? | IGEN NEM |

ÉSZREVÉTELEK: |

[1] HL …., …., . … o.

[2] HL L 145., 2004.4.30., 1. o.